682ef6d1005be44c274b98e5b017b966
jeg skal opsætte en træforskalling til troldtekt plader. hvor tæt skal forskallingen sidde?
troldtekt.dk
2021.17
som hovedregel skal forskallingen - både langsgående og tværgående forskalling - opsættes pr. 600 mm, svarende til troldtekt pladernes standardbredde.


[læs mere om montering.](/montering/ "montering")


3c8b425200c2ddafd7c32520f774c759
hvor mange skruer skal jeg bruge pr. troldtekt plade?
troldtekt.dk
2021.17
troldtekt har en maximal spændvidde på 600 mm, og det giver derfor følgende antal skruer pr. plade:


pladestørrelse 600 x 600 mm: 4 skruer pr. plade   
pladestørrelse 600 x 1200 mm: 6 skruer pr. plade   
pladestørrelse 600 x 2000 mm: 10 skruer pr. plade   
pladestørrelse 600 x 2400 mm: 10 skruer pr. plade


[læs mere om skruer.](/produktsortiment/tilbehoer/skruer/ "skruer")


a9d1431361a43b59b6685f618a5d1603
er troldtekt plader brandgodkendte? 
troldtekt.dk
2021.17
troldtekt er ce-mærket både i henhold til den europæiske standard for træbeton, en 13168, og i henhold til den europæiske standard for nedhængte lofter, en 13964.


i overensstemmelse med de to europæiske standarder er troldtekt testet for “reaction to fire” i henhold til en 13501, og troldtekt har opnået følgende brandklassificering:


* troldtekt akustik: b-s1,d0.
* troldtekt a2: a2-s1,d0.


[læs mere om brandsikkerhed.](/produktegenskaber/effektiv-brandsikring/ "effektiv brandsikring")


d91232b533c51406b987eff47a6b80cf
kan jeg montere troldtekt lofter i vådrum?
troldtekt.dk
2021.17
ja, troldtekt kan uden problemer anvendes i vådrum. vi har mange års gode erfaringer med troldtekt lofter i bl.a. svømmehaller, omklædningsrum, badeværelser og sommerhuse med swimming-pool.


det er cementindholdet i troldtekt, der sikrer, at træulden i pladerne ikke tager skade af fugt.   
  
[læs mere om troldtekt og holdbarhed.](/produktegenskaber/naturlig-styrke/ "naturlig styrke")


ccec2ebe5e97057983e0ed01926377be
kan jeg montere troldtekt plader udendørs?
troldtekt.dk
2021.17
ja, cementindholdet i troldtekt sikrer, at pladerne ikke tager skade af fugt.   
  
troldtekt er derfor meget velegnet til f.eks. udvendige udhæng og under halvtag.   
  
[læs mere om troldtekt og holdbarhed.](/produktegenskaber/naturlig-styrke/ "naturlig styrke")


3fd385250a368d627543fa63aee32586
hvordan undgår jeg, at troldtekt pladerne krymper efter opsætning?
troldtekt.dk
2021.17
det er vigtigt, at troldtekt pladerne får lov at akklimatisere, inden du sætter dem op. akklimatisering vil sige, at pladerne skal tilpasse sig den temperatur og fugtighed, der er i rummet. akklimatiseringen sker bedst ved at "pinde pladerne op" - dvs. ved at lægge strøer (pinde) mellem pladerne og sørge for god ventilation i rummet.


troldtekt er et rent naturmateriale, som består af ca. 50% træ, og derfor vil pladerne "arbejde" for at opnå samme temperatur og fugtighed som omgivelserne. du bør derfor ikke begynde at montere troldtekt, før byggeriet er helt lukket, og der er sat varme på.


troldtekt pladerne har været gennem en tørreproces, inden de forlader fabrikken i troldhede, men ved transport eller opbevaring kan pladerne igen tage fugt til sig. hvis du monterer troldtekt plader uden at akklimatisere dem først, risikerer du, at pladerne trækker sig sammen (krymper), når de tørrer, så der opstår mindre svindrevner.


[læs mere om opbevaring og akklimatisering.](/montering/ "montering") 


7ef5db9f7d9585102693fd8372af2268
drysser troldtekt?
troldtekt.dk
2021.17
nej, troldtekt drysser ikke! troldtekt er indeklimamærket i bedste klasser i henhold til certificering fra dansk indeklima mærkning. for at opnå denne indeklima mærkning er troldtekt pladerne bl.a. testet for partikelafgivelse.   
  
[læs mere om troldtekt og indeklima.](/produktegenskaber/sundt-indeklima/ "sundt indeklima")


980318f6089a901a84134ab9c2322235
kan jeg male mit troldtekt loft, uden at det går ud over akustikken?
troldtekt.dk
2021.17
ja, troldtekt er et af de få akustiklofter, som du kan male med vandbaseret maling uden at forringe de lydabsorberende egenskaber.


troldtekt pladerne fås færdigmalede fra fabrikken, men hvis du vil male et eksisterende loft, kan du bruge en langhåret malerrulle eller en håndsprøjte.   
  
[læs mere om malede plader.](/om-troldtekt-produkter/struktur-og-farver/ "struktur og farver")


3b3565d83b909353b75cb87a1e3cf9dc
hvordan laver jeg en bd30-konstruktion med troldtekt?
troldtekt.dk
2021.17
du kan lave en bd30-konstruktion med min. 25 mm troldtekt på træforskalling og 100 mm stenuld i pladeform under forudsætning af, at stenulden er fastholdt pr. 300 mm af enten træforskalling eller udglødet tråd.


[læs mere og se tegning her](/produktegenskaber/effektiv-brandsikring/bd30/ "bd30").


fb31cc0323cdc8115f0c92b635397540
hvordan laver jeg en ei30-konstruktion med troldtekt?
troldtekt.dk
2021.17
du kan lave en ei30-konstruktion med min. 25 mm troldtekt på træforskalling og 100 mm stenuld i pladeform under forudsætning af, at stenulden er fastholdt pr. 300 mm af enten træforskalling eller udglødet tråd.


du kan desuden lave en ei30-konstruktion med min. 25 mm troldtekt nedhængt i stålskinner (c60-system) og 2 x 50 mm stenuld. nederste lag stenuld tilpasses bære- og montageskinner, øverste lag tilpasses ved stropholdere.


[læs mere og se tegninger her.](/produktegenskaber/effektiv-brandsikring/ei30/ "ei30")


82d97829716651049ba85a2dc64c10e8
leverer troldtekt rådgivning?
troldtekt.dk
2021.17
hos troldtekt a/s vejleder vi gerne om brug af akustikløsninger, monteringssystemer, ventilation og brandtekniske spørgsmål. vi kan også udføre vejledende akustikberegninger og dele erfaringer fra projekter med troldtekt akustikløsninger.


vi påtager os dog ikke et juridisk rådgiveransvar over for bygherrer, rådgivere eller andre parter i et byggeprojekt – hverken i forbindelse med projektering, beregning eller salg af troldtekt akustikløsninger.


vi anbefaler derfor, at man konsulterer en rådgiver for at få vurderet de konkrete løsninger og konstruktioner til et specifikt byggeri.

